RÝCHLY ZOZNAM PRED ODLETOM 
TIP: 
· každodenné lieky (vitamíny a pod.)  si prichystajte do liekovky už pár dní pred odletom, aby ste sa uistili, že na dovolenku vám žiadne nechýbajú
· rozdeľte si lieky do liekovky podľa dní, aby ste nezaberali v kufri miesto celými baleniami liekov
· nechajte dieťa (ak je to už možné), aby si lieky zabalilo samé. Samozrejme to neskôr skontrolujte
·  tekuté lieky neneste na palubu lietadla. Ak je to možné, zabaľte ich do kufrov, ktoré odovzdávate pri check – in –e. Vyhnete sa zbytočným opletačkám a vysvetľovaniu pri kontrole
·  inhalátor je možné preniesť v príručnej taške, aby sa vyhlo jeho poškodeniu pri neopatrnom zaobchádzaní s veľkou batožinou
·  pomôcky na inhalovanie alebo rehabilitáciu ako je napr. Flutter, neprenášajte cez kontrolu. (My ho nenosíme, odkedy si mysleli, že v taške máme náboj) 
·  zobrať inhalátor Eflow
·  nezabudnite adaptér, ak by v destinácii bol iný typ zástrčiek 
·  ak z domu odchádzate skoro ráno, na papierik si napíšte čo si nesmiete zabudnúť. Napríklad, keď ráno ešte musíte brať lieky a v zhone by ste ich mohli zabudnúť zabaliť. 
INÉ: 
·  dezinfekcia na čistenie inhalátoru 
·  Savo, Cif, Jar
·  hubky na umývanie riadu
·  malá rýchlovarná kanvica na umývanie inhalátora (namiesto vyvárania) 

[bookmark: _GoBack]VYBAVIŤ PRED ODLETOM: 
·  FORMULÁR O ZDRAVOTNEJ SPÔSOBILOSTI – každá dobrá cestovná kancelária má na svojej stránke tento formulár, ktorý za bežných podmienok vypĺňajú ľudia, ktorí cestujú napr. s novorodencom a podobne. Nižšie prikladám vzor takéhoto formuláru. Keďže CF nie je veľmi známa, treba ju (najlepšie po anglicky) doplniť do kolónky INÉ.  Na zadnej strane je potrebný podpis  a pečiatka lekára. 

·  ZOZNAM LIEKOV – keďže majú pacienti CF viac liekov ako by sa na normálneho človeka žiadalo, môže to byť na letisku podozrivé. Po našej nemilej skúsenosti, kedy si mysleli, že prenášam náboje, vytvorili sme zoznam liekov, ktoré máme či už v batožine, ktorú odovzdávame alebo v príručnej batožine. Opäť je potrebný podpis a pečiatka lekára pre potvrdenie.

·  PREVENTÍVNE ANTIBIOTIKÁ A PROBIOTIKÁ – dovolenka, exotika, noví ľudia, nové ovzdušie. Nikdy neviete, čo by vám mohlo uškodiť. Preto je potrebné si okrem svojich liekov, pribaliť aj PREVENTÍVNE antibiotiká, na ktoré sa môžete spoľahnúť. Nevýhodou však je, že pri atb nemôžete byť veľa na slnku, preto sa snažte neochorieť  

